Във връзка с постъпило уведомление за ИПс вх. № ОВОС-661/17.02.2025г. и допълнителна информация с вх. № ОВОС-661-2/07.03.2025г. за: „Промяна предназначението на имоти с №№ 47295.23.370; 47295.23.371; 47295.23.372; 47295.23.373; 47295.23.374; 47295.23.375; 47295.23.376 и 47295.23.369, с. Марково, общ. Родопи за „Жилищно застрояване“, улица и трафопост, както и изграждане на сондажен кладенец с дълбочина от 10м. и писмо изх. № ПУ-01-276(1)/25.03.2025г. на Басейнова Дирекция Източнобеломорски район Пловдив, с възложител Термал Интернейшънъл ООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение касае изграждане на жилищно строителство, както и изграждане на сондажен кладенец с дълбочина от 10м. Така заявеното ИПпопада в обхвата на т. 10, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с. Марково и БД ИБР

Отговорено от РИОСВ-Пловдив на 01.04.2025г.